PATVIRTINTA

Marijampolės „Žiburėlio“ mokyklos-

daugiafunkcio centro direktoriaus

2021 m. gruodžio 3 d.

įsakymu Nr. V-259

**MARIJAMPOLĖS „ŽIBURĖLIO“ MOKYKLOS-DAIGIAFUNKCIO CENTRO TVARKA**

**DĖL PRADINIO, PAGRINDINIO IR VIDURINIO UGDYMO ORGANIZAVIMO BŪTINŲ SĄLYGŲ**

Vadovaujantis Lietuvos Respublikos civilinės saugos įstatymo 15 straipsnio 2 dalies 1 ir 4 punktais, Lietuvos Respublikos žmonių užkrečiamųjų ligų profilaktikos ir kontrolės įstatymo 37 straipsnio 2 dalies 1 punktu, Lietuvos Respublikos Vyriausybės 2020m. Vasario 26d. nutarimu Nr. 152 „Dėl valstybės lygio ekstremaliosios situacijos paskelbimo“, Valstybiniu ekstremaliųjų situacijų valdymo planu, patvirtintu Lietuvos Respublikos Vyriausybės 2010 m. spalio 20 d. nutarimu Nr. 1503 „Dėl Valstybinio ekstremaliųjų situacijų valdymo plano patvirtinimo“, Lietuvos Respublikos Ministro Pirmininko 2020 m. gruodžio 16 d. nutarimu Nr. 1419 „Dėl valstybės lygio ekstremaliosios situacijos valstybės operacijų vadovo paskyrimo“, bei siekdamas užtikrinti COVID-19 ligos (koronaviruso infekcijos) plitimo prevenciją, n u r o d a u:

* 1. Marijampolės „Žiburėlio“ mokykla-daugiafunkcis centras (toliau-Centras) ugdymo paslaugas organizuoja laikantis šių reikalavimų:
  2. Mokiniai, ugdomi pagal pradinio, pagrindinio ir vidurinio ugdymo programas, ir kiti vyresni nei 6 metų asmenys įpareigojami švietimo įstaigoje uždarose patalpose dėvėti medicinines veido kaukes ar respiratorius, kurie priglunda prie veido ir visiškai dengia nosį ir burną (toliau-kaukės). Kaukių leidžiama nedėvėti asmenims sportuojant, veiklų, kurių negalima atlikti būnant su kauke, vykdymo metu, taip pat neįgalumą turintiems asmenims, kurie dėl savo sveikatos būklės kaukių dėvėti negali ar jų dėvėjimas gali pakenkti asmens sveikatos būklei (jiems rekomenduojama nešioti veido skydelį).
  3. Maksimaliai ribojamas skirtingose klasėse ugdomų mokinių kontaktas tiek pamokų metu, tiek pertraukų metu, tiek po pamokų:
     1. vienos klasės mokiniams ugdymo veiklos visą dieną organizuojamos toje pačioje mokymo patalpoje;
     2. mokiniams priskiriami artimiausiai jų klasės esantys skirtingi įėjimai ir išėjimai;
     3. kiekvienos klasės mokiniai naudojasi atskiru sanitariniu mazgu;
     4. pailgintos dienos grupėje dalyvauja tik to pačio srauto mokiniai;
     5. mokyklos teritorijoje lauke numatomos erdvės, kuriose pertraukas gali leisti skirtingų klasių mokiniai.
  4. Esant galimybėms pamokos, grupinės veiklos organizuojamos lauke.
  5. Vaikų maitinimas vykdomas klasėse.
  6. Švietimo pagalbos specialistų konsultacijos teikiamos individualiai ar vienu metu dirbama tik su tos pačios klasės mokiniais. Po kiekvienos konsultacijos patalpos išvėdinamos ir nuvalomi dažnai liečiami paviršiai, naudotos priemonės.
  7. Prie įėjimo į švietimo įstaigą mokiniams, jų tėvams (globėjams, rūpintojams), darbuotojams ir kitiems asmenims pateikta informacija:
     1. apie asmens higienos laikymosi būtinybę (rankų higieną, kosėjimo, čiaudėjimo etiketą ir kt.);
     2. apie nustatytus reikalavimus dėvėti medicinines kaukes ar respiratorius;
     3. draudimą į švietimo įstaigą atvykti asmenims, kuriems pasireiškia ūmių viršutinių kvėpavimo takų infekcijų požymiai (pvz., karščiavimas, kosulys, pasunkėjęs kvėpavimas ir pan.).
  8. Mokinių ir darbuotojų sveikata yra stebima:
     1. sudaryta galimybė pasimatuoti kūno temperatūrą koridoriuje prie pagrindinio įėjimo (mokytojos ir mokiniai turi galimybę pasimatuoti kūno temperatūrą klasėse);
     2. mokinys, kuriam ugdymo proceso metu pasireiškia ūmių viršutinių kvėpavimo takų infekcijų požymiai (karščiavimas, kusulys, pasunkėjęs kvėpavimas ir pan.) nedelsiant atskiriamas nuo kitų mokinių atskiroje patalpoje, o apie mokinio sveikatos būklę informuojami jo tėvai (globėjai, rūpintojai). Mokinio tėvams (globėjams, rūpintojams) atvykus pasiimti mokinio rekomenduojama registruoti mokinį pasitikrinti dėl Covid-19 ligos Karštąja koronaviruso linija tel. 1808 arba pildant elektroninę registracijos formą adresu [www.1808.lt](http://www.1808.lt) bei kreiptis konsultacijai į mokinio šeimos gydytoją dėl tolimesnių veiksmų;
     3. darbuotojas, kuriam darbo metu pasireiškia ūmių viršutinių kvėpavimo takų infekcijų požymiai (karščiavimas, kusulys, pasunkėjęs kvėpavimas ir pan.), turi nedelsiant apleisti švietimo įstaigos teritoriją ir patalpas, pranešti vadovui. Darbuotojui rekomenduojama pasitikrinti dėl Covid-19 ligos registruojantis Karštąja koronaviruso linija tel 1808 arba pildant elektroninę registracijos formą adresu www.1808.lt;
     4. jeigu švietimo įstaiga iš darbuotojo, mokinio ar jo tėvų (globėjų, rūpintojų) gauna informaciją apie darbuotojui ar mokiniui nustatytą COVID-19 ligą, nedelsiant apie tai informuoja savivaldybės visuomenės sveikatos biuro specialistą, atsakingą už atvejų ir protrūkių epidemiologinės diagnostikos vykdymą švietimo įstaigoje, bendradarbiauja su VSB specialistu nustatant sąlytį turėjusius asmenis ir jiems taikant izoliaciją;
     5. draudžiama į švietimo įstaigą atvykti asmenims, kuriems privaloma izoliacija, izoliacijos laikotarpiu.
  9. Mokiniai negali turėti kontakto su darbuotojais ar kitais asmenimis, į kurių pareigas neįeina tiesioginis darbas su mokiniais.
  10. Vykstant ugdymo procesui pašaliniai asmenys į švietimo įstaigą neįleidžiami, išskyrus atvejus, kai jie teikia paslaugas, būtinas ugdymo proceso organizavimui ar vykdo valstybines funkcijas. Mokinius atlydintys ir pasitinkantys tėvai (globėjai, rūpintojai) į švietimo įstaigos pastato vidų patekti negali. Tėvams (globėjams, rūpintojams) paskambinus nurodytais telefono numeriais, mokinius pasitinka ir palydi iki išėjimų mokytojos arba jų padėjėjos.
  11. Švietimo įstaigoje sudarytos tinkamos sąlygos mokinių ir darbuotojų rankų higienai (praustuvėse tiekiamas šiltas ir šaltas vanduo, prie praustuvių patiekiama skysto muilo, vienkartiniai rankšluosčiai). Sudaryta galimybė darbuotojų rankų dezinfekcijai (gerai matomoje vietoje prie įėjimų į švietimo įstaigą, tualetuose pakabintos rankų dezinfekcijai skirtos priemonės ir instrukcijos).
  12. Patalpos, kuriose organizuojamas mokinių ugdymas, vykdomos konsultacijos, išvėdinamos prieš atvykstant mokiniams ir kiekvienos pertraukos metu. Dažnai liečiami paviršiai (durų rankenos, durų rėmai, stalų paviršiai, kėdžių atramos, laiptinės turėklai, elektros jungikliai ir kt.) valomi paviršiams valyti skirtu valikliu ne rečiau kaip 2 kartus per dieną. Specializuoti kabinetai po kiekvienos pamokos išvėdinami ir išvalomi. Jei mokymo priemone, inventoriumi naudojasi daugiau kaip vienas mokinys, jos išvalomos ir dezinfekuojamos po kiekvieno panaudojimo. Kitas aplinkos valymas švietimo įstaigoje atliekamas atsižvelgiant į Sveikatos apsaugos ministerijos parengtas rekomendacijas patalpų valymui COVID-19 pandemijos metu (https://sam.lrv.lt/uploads/sam/documents/files/REKOMENDACIJOS%20dezinfekcijai%2020200327%20(1).pdf).

1. Mokinių vežimo organizatorius ir vykdytojas įpareigotas užtikrinti priemonių, nustatytų Lietuvos Respublikos sveikatos apsaugos ministro, valstybės lygio ekstremaliosios situacijos valstybės operacijų vadovo 2021 m. gegužės 31 d. sprendimu Nr. V-1251 „Dėl viešojo transporto bei keleivių vežimo specialiaisiais ir užsakomaisiais reisais paslaugų teikimo sąlygų“ laikymąsi.
2. Centre įvestas infekcijų plitimą ribojantis režimas (toliau-IPRR):
   1. Kai, esant COVID-19 ligos išplitimo pavojui, IPRR skelbiamas Lietuvos Respublikos sveikatos apsaugos ministro, valstybės lygio ekstremaliossios situacijos valstybės operacijų vadovo 2021 m. spalio 12d. sprendime Nr. V2273 „Dėl infekcijų plitimą ribojančio režimo švietimo teikėjuose, įgyvendinančiuose priešmokyklinio ir bendrojo ugdymo programas, skelbimo tvarkos“ nustatyta tvarka;
   2. kai Lietuvos Respublikos Vyriausybės sprendimu, esant COVID-19 ligos išplitimo pavojui, nustatomas visos ar dalies švietimo įstaigų veiklos ribojimas ir dėl to visa ar dalis švietimo įstaigų veiklos sustabdoma ir (ar) jose mokinių ugdymas organizuojamas nuotoliniu būdu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_